Barkamenaren Atea (Granada)

Barkamenaren Atea (gaztelaniaz, Puerta del Perdón) Granadako katedraleko eliz atari desberdinen artean nabarmenetakoa da. 

 Deskribapena 
Erdi-puntuko arku baten inguruan diseinatua, Diego de Siloé (katedraleko arkitekto nagusia) maisuak eraiki zuen 1536 eta 1537 urteen artean. Atal batzuk amaitu gabe geratu ziren, eta Ambrosio de Vicok amaitu zuen lana 1610ean.

Lonbardian garatutako eredu baten bertsioa da Siloék aukeratua, arkitektura-tratatuen bidez zabaldu zena Pizkundean: erdi puntuko arku baten alde banatan dauden oinarrien gaineko zutabe parekatu eta independenteak, erromatar garaipen-arku baten adibide ugari gogorarazten dituen eskema.

Jaunaren Gizakunde edo haragiztatzeari eskainitako katedrala izanik Granadakoa, programa artistiko eta teologikoa betetzen du atari honen iruditegiak: bere izenaren barkamenaren promesa, Kristoren garaipenaren testigantza eta pozaren adierazpena daude bere arkitektura-formen eta eduki ikonografikoaren oinarrian.

Estilo pizkundetar argiko ataria izanik, konposizioak proportzio ordena zorrotza betetzen du, urrezko proportzioa erabiliz besteak beste.

 Iruditegia 

 Erreferentziak 

 Kanpo estekak 

Kategoria:Granadako katedrala
Kategoria:Granadako monumentuak
Kategoria:Pizkundeko eliz atariak